**Липидтер** — (гр. *λίπος*, lípos — май) — барлық тірі жасушалардың құрамына кіретін және тіршілік процестерінде маңызды рөл атқаратын май тәрізді заттар. Липидтер – табиғи заттар тобы. Олар іс жүзінде суда ерімейді, бірақ полярсыз еріткіштерде (хлороформ, эфир,этанол) ериді. Липид гректің lipos – май деген сөзінен шыққан. Липидтер молекуласында полярсыз (көмірсутекті) және полярлы (–СООН, –ОН, –NH2) аймақтар болады. Липидтер химиялық құрамы мен құрылымы жөнінде үш топқа бөлінеді: қарапайым липидтер, күрделі липидтер, стероидтар.

Қарапайым липидтерге май қышқылдары мен спирттердің күрделі эфирлері жатады. Бұл топты триацилглицеролдар мен балауыздар құрайды. Триацилглицерол – бұл үш атомды спирт глицерол мен май қышқылының үш молекуласынан құралған күрделі эфир.

Күрделі липидтерге фосфолипидтер жатады. Фосфолипид биологиялық мембрананың негізгі құрамдас бөлігі болып саналады. Барлық жасуша мембранасы құрамына фосфодиацилглицерин кіреді. Ол күрделі эфир, молекуласы глицерин қалдығынан, май қышқылының екі қалдығынан, фосфор қышқылының қалдығынан және азотты негіздерден тұрады.

Стероидтар биологиялық белсенді қосылыстардың үлкен тобы, құрылым негізін қаныққан полициклді спирт пергидроцикло-пентанофенантрен құрайды. Стероидтар сабындалмайтын липидтерге жатады, сілтілі гидролизде сабын түзілмейді. Олар жануарлар, өсімдіктер ұлпаларында және микроорганизмдерде кездеседі. Стероидтарға холестерин және олардың туындылары жатады.

Құрылысы
--------

Липидтерге майлар және май тәрізді заттар — липоидтер жатады. Липидтердің молекуласының құрамына C, H, O атомдары кіреді. Құрамындағы элементтердің байланысына және құрылымына қарай липидтер алуан түрлі болып келеді. Барлық липидтерге тән жалпы қасиет — олардың молекулаларының полюссіздігінде (гидрофобтылығында). Сондықтан липидтер полюссіз сұйықтықтарда: бензинде, эфирде, хлороформда жақсы, ал суда нашар ериді.
Липидтердің гидрофобты (грекше *hydor* — су және *phobos* — қорқыныш) қасиет көрсетуінің жасуша тіршілігіндегі маңызы зор. Себебі жасуша мембранасының ортаңғы екі қабаты фосфолипид молекуласынан тұрады. Фосфолипид молекуласы жасушаға сырттан қажетсіз заттарды өткізбейді және сыртқы ортаға жасушадағы заттарды шығармайды. Осының нәтижесінде жасушаның химиялық ортасы тұрақты болып сақталады.
Липидтердің ішінде көп таралғаны және ең негізгісі — *майлар*. Майлардың химиялық құрылымы күрделі болып келеді. Оның молекуласы үш атомды спирт — глицерин мен жоғары молекулалы май қышқылдарынан тұратындығы мынадай формулада бейнеленген:

R1, R2, R3 радикалдарының орнына кез келген пальмитин, стеарин, олеин және т.б. қышқылдары болуы мүмкін. Майлар: жануар ,өсімдік майлары және т.б. болып бірнеше топқа бөлінеді. Майлардың бір-бірінен айырмашылығы — олардың құрамына кіретін май қышқылдарының сипатына байланысты. Май кышқылдары: қаныққан және қанықпаған больп екі топқа бөлінеді. Қаныққан май қьшқылдары бір байланысты, оларга пальмитин, стеарин қышқылдары және т.б. жатады.
Ал қанықпаған май қьшқылдары қос байланыс түзеді, оларға олеин,
линол және т.б қышқылдар жатады. Жануар майларының құрамында
қаныққан қышқылдар көп, сондықтан олар бөлме температурасында да
қатты күйде болады. Мысалы, сиыр майының құрамында глицерин,
пальмитин және стеарин қышқылдары бар. Пальмитин қышқылы
43°С-та, ал стеарин қышқылы 60°С-та ғана ериді. Яғни, су қайнағанда
глицерин су молекуласымен байланыс түзеді де, ал май қышқылдары
сұйықтықтың беткі қабатында қалықтап, гидрофобты қасиет керсететіндігін күнделікті түрмыстан аңғаруға болады.
Өсімдік майының құрамында канықпаған май қышқылдары көп
болады. Осыған байланысты олар жеңіл ериді және бөлме температурасында сұйык күйін сақтайды. Мысалы, зәйтүн майы глицеринмен байланысқан олеин қышқылының қалдығынан тұрады.
Көптеген жасушалардағы майдың мөлшері құрғақ зат массасының
5—-10%-ын құрайды. Алайда құрамының 90%-ға жуығы майдан
тұратын жасушалар да болады. Мысалы, жануарлардың тері астындағы май қабаты, май бездері, шарбы (қарынның сыртындағы жұқа
май), түйенің өркеші жөне дельфин сүтінің 40%-ы майдан тұрады.
Липидтердің гидрофобты қасиет көрсетуінің жасуша тіршілігіндегі рөлі
ерекше. Себебі жасуша мембранасының ортаңғы екі қабаты фосфолипид
молекуласынан тұрады. Фосфолипид молекуласы жасушаға сырттан
қажетсіз заттарды өткізбейді, керісінше іштен сыртқы ортаға жасуша
заттарын шығармаудың нөтижесінде, оның химиялық ортасы тұрақты
болады. Сол сияқты липидтер жүйке ұлпасында, мида көп мөлшерде
бар. Сонымен қатар жүйкенің миелинді қабықшасын зерттеудің
нәтижесінде фосфолипидтердің маңызы айқындала түсті.
Май төрізді заттарға: холестерин, майда еритін А, D витаминдері
және кейбір гормондар жатады.

Липидтердің қызметтері
----------------------

Липидтер барлық тірі жасушаларда болады, осыған орай организмде мынадай маңызды қызметтер
атқарады: құрылыс, энергия көзі, қоректік зат, қорғаныштық, метаболизмдік және т.б. 

1. *Құрылымдық.* Нәруызбен бірге жарғақша құрамына кіріп, оның жартылай өткізгіштігін қамтамасыз етеді.
2. *Регуляторлық.* Кейбір гормондар липидтік табиғатты болады.
3. *Қорғаныштық.* Жылуды сақтайды, ішкі мүшелерді қорғайды, тері астындағы май созылғыштықты қамтамасыз етеді.
4. *Жануарлар организмі үшін су көзі*
5. *Энергияны депонирлеу.* 1 г май ыдырауының нәтижесінде 39 кДж немесе 9,5 ккал энергия бөлінеді.

Липидтердің түрлері
-------------------

1. Жай липидтер (бейтарап май және воск)
2. Күрделі липидтер (фосфолипидтер, гликолипидтер, липопротеидтер)
3. Стероидтар

Құрылыс қызметі
---------------

Липидтердің суда ерімейтін қасиеті оның
жасушадағы құрылыс қызметін атқаруынша мүмкіндік береді. Ұлпалардың, жасушалардың және олардың органоидтерінің мембраналары
фосфолипид молекуласынан түзіледі. Сол сияқты липидтер көптеген
биологиялық косылыстардың түзілуіне қатысады.

Липидтер— энергия көзі
----------------------

Липидтердің ішіндегі табиғатта көп
таралғаны—майлар. Майлар — организм тіршілігіндегі негізгі энергия
көзі. Организмге қажетті энергияның 25—30%-ын липидтер береді.
Майдың 1 грамы толық ыдырағанда, 38,9 кДж энергия бөлінеді, ол
нәруыз бен көмірсудан бөлінетін энергиядан екі есе көп.

Май — қоректік қор заты
-----------------------

Организмдер денедегі майды қоректік
зат ретінде жинақтайды. Мысалы, бунақденелілер, сүтқоректілер және
адамның тері асты қабатында, шарбыда, көптеген өсімдіктердің
тұқымдарында және т.б. мүшелерінде май қоры жинакталады.
Жануарлар мен өсімдіктер осы әртүрлі мүшелерде жинақталған май
корын тіршілік барысында біртіндеп жұмсайды, әсіресе май қорының
қысқы ұйқыға кететін организмдер үшін маңызы ерекше.

Майдың қорғаныштық қызметі
--------------------------

Май жылуды нашар өткізеді.
Сондықтан жануарлар тері астындағы май қабатының
есебінен дене температурасын тұрақты сақтайды. Мысалы, киттің тері
астындағы май қабатының қалыңдығы 1 м-ге дейін жетеді, бұл оның
солтүстік теңіздердегі суық суда үнемі тіршілік етуге бейімділігін
арттыра түседі.
Өсімдік түқымдарында майдың көп болуы — жаңа дамып келе
жатқан өсімдікке, оның тамыр жүйесінің бекініп, өзіне тиісті қызмет
атқара бастағанша энергиямен қамтамасыз ету үшін қажет.

Май — су көзі
-------------

1 кг май тотығып ыдырағанда, 1,1 кг су түзіледі.
Мұндай суды "метаболит су" деп атайды. Қыста ұзақ ұйқыға кететін,
сол сияқты сусыз шөлді жерлерде тіршілік ететін жануарлар (кейбір
кемірушілер, бөкендер, түйелер және т.б.) организміндегі тотығып,
ыдыраған майдың суын пайдаланады.

Дереккөздер
-----------

1. ↑  **Қасымбаева Т. Мұхамбетжанов К.**  
**Жалпы биология:** Жалпы білім беретін мектептің жаратылыстану-математика бағытындағы 10-сыныбына арналған оқулық. — Өңд. толықт. 2-бас. — Алматы: Мектеп, 2010. — 272 б. сур. ISBN 978-601-293-067-2



|  |  |  |  |
| --- | --- | --- | --- |
| 

| * к
* т
* ө
Биохимиялық қосылыстардың топтары |
| --- |
|  |
| 

Пептидтер • Аминқышқылдар • Нуклеин қышқылдары • Көмірсулар • Ақуыздар • Липидтер • Майлы қышқылдар • Терпендер • Каротиноидтар • Коферменттер • Стероидтар • Флавоноидтар • Алкалоидтар • Гликозидтер • Иридоидтар
 |

 |